Нягледзячы на відавочны крызіс у дзяржаве, Уладзімір Гаўрон, як і ўсё лукашэнкаўскае атачэнне, стараўся бадзёра распавядаць аб цяжкасцях і перамогах у сферы адукацыі. Маўляў, школа жыве, працуе і развіваецца. І нічога, што пакуль няма грошай на рамонт класаў, дахаў, закупку новага абсталявання, нічога, што даводзіцца збіраць грошы з бацькоў, але да першага верасня ўсё будзе падрыхтавана, як след. Нічога, што не выплацілі ў чатырох -пяці раёнах вобласці заробак і адпускныя за ліпень. Паправім, зробім, наладзім... Затое, цяпер у нас адбываецца рэформа школы, згодна якой, дзеці пачнуць вучыцца 12 гадоў.